b'\n_START_ARTICLE_\nSacco\n_START_PARAGRAPH_\nSacco (fra it. \xc2\xabsekk\xc2\xbb) er et sittem\xc3\xb8bel med en enkel konstruksjon, det best\xc3\xa5r av et yttertrekk i vinyl, tekstil eller hud som er fylt med kuler av polystyren. M\xc3\xb8belet former seg etter personen som sitter i det, og er regnet som det f\xc3\xb8rste masseproduserte m\xc3\xb8bel med et uttrykk som ikke var statisk og formelt. Saccom\xc3\xb8belet ble f\xc3\xb8rste gang produsert i 1968 og ble raskt en suksess. M\xc3\xb8belet er kjent verden over og er et av ikonene fra 70-\xc3\xa5rene. _NEWLINE_Saccom\xc3\xb8belet blir ofte ogs\xc3\xa5 kalt Saccosekk eller Saccostol.\n_START_SECTION_\nProdusenter\n_START_PARAGRAPH_\nP\xc3\xa5 verdensbasis er det det italienske selskapet Zanotta som er kjent for saccoproduksjon, men m\xc3\xb8belet er blitt kopiert av mange produsenter opp igjennom \xc3\xa5rene. I Norden er det firmaet Sacco of Norway som innehar merkevarerettighetene til SACCO\xc2\xae. Dette selskapet produserer og selger saccosekker fra Innvik i Stryn kommune. Firmaet ble etablert i 2008 og kj\xc3\xb8pte da rettighetene fra Ekornes ASA som hadde produsert saccosekker for det nordiske markedet i en \xc3\xa5rrekke.'